### | | | | --- | --- | | | | | --- | | **Teknik- og Miljøudvalget** 5. december 2019 Sagsnr. 710-2019-15550 Dok.nr. 710-2019-247734 Sagsbehandler DPABS | | 79.                 Anlægsbevilling til renovering og tilbygning til den integrerede institution Trekløveren i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til anlægsbevilling
på 4,325 mio. kr. til renovering og tilbygning til den integrerede institution
Trekløveren i [adresse]. Beløbet er afsat i Budget 2020-23. Anlægsbevillingen dækker
nedrivning af vuggestuens pavillon og opførelse af en ny tilbygning, som
erstatning for pavillonen samt renovering af de fysiske rammer i
børnehavegruppen.

Berta Berg har i dag til huse i en utidssvarende
el-opvarmet pavillon. Pavillonen blev etableret i 1997 og senere ibrugtaget som
en midlertidig vuggestueløsning som følge af behov for 0-2-års pladser.

Byggeriet planlægges udført i perioden juli 2020 – juli
2021, og de nye lokaler forventes klar til brug august 2021.

Projektet omfatter hovedsageligt en vuggestuetilbygning på
ca. 130 m². Herudover bliver børnehavens fælleskøkken renoveret. I forbindelse
med renoveringen vil der blive etableret ventilationsanlæg i hele
institutionen. Vuggestuetilbygningen indeholder to opholdsrum og et lille
køkken samt et krybberum. Desuden etableres toiletter, garderober og puslerum.
I projektet indgår inventar, men hvor det er muligt genanvendes nuværende
inventar. Med projektet fjernes den utidssvarende pavillon. Skitse over
nyindretning fremgår af bilag.

Berta Berg vil fortsat have en normering til otte
børn, men der vil være mulighed for at merindskrive to ekstra børn efter behov.

I november 2019 har der været en vandskade i
børnehaveafsnittet. Det betyder, at en stor del af gulvet skal udskiftes.
Håndtering heraf sker i sammenhæng med det kommende byggeprojekt. Vandskaden er
forsikringsdækket. Der er en selvrisiko på 100.000 kr., hvor 20.000 kr.
finansieres af [adresse], og 80.000 kr. finansieres af en central
kommunal pulje.

**VURDERING**

Børn og Skole har sammen med Teknik og Kultur vurderet, at
der med projektet opnås et væsentligt forbedret indeklima til gavn for børn og
personale. Samtidig vil en renovering af de fysiske rammer have stor betydning
for børnene og det pædagogiske arbejde i institutionen. Ligeledes øges muligheden
for at etablere flere gode læringsmiljøer.

Der vil i byggeperioden være væsentlige gener for børn og
personale. Der vil derfor være behov for genhusning af vuggestuebørnene. Der
forventes en genhusningsperiode på ca. et år. Udgifter til genhusning indgår i
anlægsbevillingen.

**ØKONOMI**

Der søges om en anlægsbevilling på 4,325 mio. kr. til
nedrivning af den gamle pavillon og opførelse af en ny bygning til
vuggestuegruppen med tilhørende krybberum samt renovering af de fysiske rammer
i børnehavegruppen i den integrerede institution Trekløveren. Anlægsbevillingen
finansieres af de afsatte rådighedsbeløb på 2 mio. kr. i 2020 og 2,325 mio. kr.
i 2021 (A-310 - Renovering og modernisering af den integrerede institution
Trekløveren i [adresse]).

Godkender Byrådet anlægsbevillingen vil rådighedsbeløbet på
2,325 mio. kr. i 2021 være forhåndsprioriteret i budgetlægningen for 2021-24.

Projektets anlægsøkonomi opgjort på aktiviteter fremgår af
nedenstående oversigt:

|  |  |
| --- | --- |
| **Aktivitet** | **Budget kr.** |
| Håndværkerudgifter inkl. uforudsete udgifter, nedrivning af pavillon, ude-arealer, udgifter til genhusning mv. | 3.608.000 kr. |
| Ekstern rådgivning | 361.000 kr. |
| Intern bygherrerådgivning | 86.000 kr. |
| Inventar (garderober, pusleborde mv.) | 125.000 kr. |
| Magnus Andresen, der bl.a. dækker byggesagsomkostninger, forundersøgelser, forsikringer og øvrige omkostninger | 145.000 kr. |
| **Anlægsudgifter i alt** | **4.325.000 kr.** |

Der er ikke indregnet ændringer i udgifterne til
bygningsdriften, idet det øgede energiforbrug, der følger af det nyetablerede
ventilationsanlæg, forventes at modsvare en besparelse ved ophør af
el-opvarmning af pavillonen.

**INDDRAGELSE**

Med afsæt i anlægsbevillingen vil [adresse] i
samarbejde med ekstern rådgiver, ledelses- og medarbejderrepræsentanter samt
forældrebestyrelsesrepræsentant udarbejde projektforslag til endelig udformning
af nybyggeri og renovering. Børne- og Skoleudvalget og Teknik- og Miljøudvalget
vil blive orienteret om projektets endelige udformning inden byggestart.

**INDSTILLING**

Direktøren for Børn og Skole indstiller til Byrådet:

1.
At forslag om nyopførelse af
bygning til vuggestuegruppen samt renovering af
børnehavegruppen i den integrerede institution
Trekløveren i [adresse] godkendes.

2.
At der gives en anlægsbevilling på
4,325 mio. kr. til projektets gennemførelse finansieret af de afsatte
rådighedsbeløb på 2,0 mio. kr. i 2020 og 2,325 mio. kr. i 2021 til ’A-310 -
Renovering og modernisering af den integrerede institution Trekløveren i Sara Holm.

**BESLUTNING**

**Bilag**

|  |  |
| --- | --- |
| Bilag - skitse til nyindretning af Trekløveren | 710-2019-240852 |